Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 599/13/7713	Vranov nad Topľou, 13.10.2014
EEČ : 2-61-142-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 3.9.2013, spisová značka Pv 599/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX asi o XXXXX hod. viedla motorové vozidlo zn. XXXXX, ev.č. XXXXXo štátnej ceste vo XXXXX smerom na XXXXX, v blízkosti podniku XXXXX vo svojom jazdnom pruhu, neskoro spozorovala prechádzať po vyznačenom priechode pre chodcov poškodeného XXXXX, nar. XXXXX, bytom XXXXX XXXXX - XXXXX, ktorý prechádzal z pravej strany na ľavú v smere jazdy motorového vozidla, pričom motorové vozidlo prednou pravou časťou narazilo do poškodeného, ktorý utrpel pomliaždenie pravého bedrového kĺbu a pravého predkolenia s dobou liečenia do XXXXX

Uznesením prokurátora Okresnej prokuratúry Vranov nad Topľou zo dňa 3.9.2013, spisová značka Pv 599/13/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením tunajšej okresnej prokuratúry zo dňa XXXXX dozorujúci prokurátor podľa § 216 ods. 1 Trestného poriadku podmienečne zastavil trestné stíhanie obvinenej XXXXX, vedené za prečin ublíženia na zdraví podľa § 158 Trestného zákona v súvislosti s dopravnou nehodou zo dňa 03.06.2013, pri ktorej poškodený XXXXX utrpel ľahké zranenia. Podľa § 216 ods. 2 Trestného poriadku bola obvinenej určená skúšobná doba v trvaní 12 mesiacov.

	Uznesenie o podmienečnom zastavení trestného stíhania nadobudlo právoplatnoť dňa 10.09.2013. Skúšobná doba podmienečného odsúdenia u obvinenej uplynula dňa 10.09.2014.

	Dozorujúci prokurátor po uplynutí skúšobnej doby vyžiadal správy o povesti XXXXX, aktutálny  odpis z registra trestov, výpis z evidenčnej karty vodiča a výpis z evidencie priestupkov. Z uvedených dôkazov je zrejmé, že XXXXX počas skúšobnej doby viedla riadny život, pretože je hodnotená kladne a nemá novšie záznamy vo vyššie uvedených registroch.

	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Vzhľadom na vyššie uvedené bolo potrebné rozhodnúť tak, ako je obsahom výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Šveda
prokurátor